Microsoft Excel

Microosoft Excel atau Microsoft Office Excel adolah sabuah program aplikasi lembar karajo nan dibuek jo didistribusian dek Microsoft Corporation nan dapek dijalanan pado Microsoft Windows jo Mac OS. Aplikasi iko mampunyoi fitur kalkulasi jo pambuekan grafik dengan manggunoan strategi marketing Microsoft nan agresif, manjadikannyo sabagai salah satu program komputer nan populer digunoan di dalam komputer mikro hingga kiniko. Bahkan, kini program iko marupokan *spreadsheet* paliang banyak digunoan dek banyak pihak, baik di platform PC babasis Windows maupun platform Macintos babasis Mac OS, samanjak versi 5.0 ditabikan pado taun 1993.

## Sijarah
Pado taun 1982, Microsoft mambuek sabuah program *spreadsheet* nan disabuik jo *Multiplan*, nan sangaik populer dalam sistem-sistem CP/M, tapi indak dalam sistem MS-DOS mangingek di sinan alah badiri saingannyo, yakni Lotus 1-2-3. Hal iko mambuek Microsoft mamulai pangambangan sabuah program *spreadsheet* nan baru yang disabuik Excel, dengan tujuan, sarupo nan dikatoan dek Doug Klunder, "*do everythng 1-2-3 does and do it better*/ lakukan apapun yang dilakukan oleh 1-2-3 dan lakukan dengan lebih baik lagi".

Versi partamo Excel dirilih untuak Macintosh pado taun 1985 dan versi Windows nyo manyusul (dinomori versi 2.0) pado November 1987. Lotus tanyato talambek turun ka pasa program *spreadsheet* dan manjadikan Microsoft sabagai salah ciek parusahaan pangambang aplikasi parangkaik lunak untuak komputer pribadi nan andal. Prestasi iko mangukuaha Microsoft sabagai kompetitor nan sangaik kuaik bagi Lotus 1-2-3 dan bahkan mereka magambangannyo labiah elok lai. Microsoft, dengan manggunoan kaunggulannyo, rato-rato marilih versi Excel baru satiok duo taun sakali, dan versi Excel untuak Windows tarakhir adolah Microsoft Office Excel 2010 (Excel 14), samantaro untuak Macintosh (Mac OS X), versi tarakhirnyo adolah Excel for Mac.

Pado awal-awal paluncuannyo, Excel manjadi sasaran tuntutan parusahaan lainnyo nan manggarik dalam bidang industri finansial nan alah manjua sabuah parangkaik lunak nan juo mampunyoi namo Excel. Akhrnyo, Microsoft pun mangakhiri tuntutan tasabuik dengan kakalahan dan Microsoft harus mangubah namo Excel manjadi "Microsoft Excel" dalam sadoalah rilih pers dan dokumen Microsoft. Maskipun damikian, dalam praktiknyo, hal iko diabaikan dan bahkan Microsoft mambali Excel dari parusahaa nan sabalumnyo manuntuik nyo, sahinggo panggunoan namo Excel sajo indak akan mambawok masalah lai. Microsoft juo acok manggunoan huruf XL sabagai singkekan untuak program tasabuik, nan maskipun indak umum lai, ikon nan digunoan dek program tasabuik masih tadiri ateh duo huruf tasabuik (maski diberi babarapo gay panulisan). Salain itu, ekstensi default dari *spreadsheet* nan dibuk dek Microsoft Excel hinggo vesi 11.0 (Excel 2003) adolah *.xls sadangkan mulai Microsoft Office Excel 2007 (versi 12.0) ekstensi defaultnyo adolah *.xlsx nan mandukuang format HTML tapi dengan isi nan samo mampunyoi ukuran file nan labiah ketek jikok dibandiangkan jo versi-versi sabalumnyo.

## Versi
Tabel berikuik barisi versi-versi Microsoft Excel

## Format berkas
Dari partamo kali dirilih, Excel manggunoan format berkas biner nan disabuik jo *Binary Interchange File Format* (BIFF) sabagai format berkas utamonyo. Hal iko barubah katiko Microsoft marilih Office System 2007 nan mampakenalan Office Open XML sabagai format berkas utamonyo. Office Open XML sabagai sabuah berkas kontainer babasis XML nan mirip jo XL Spreadsheet (XMLSS), nan dipakenalan pado Excel 2002. Berkas versi XML indak dapek manyimpan *macro* VBA.

Maskipun mandukuang format XML nan baru, Excel 2007 masih mandukuang format-format lamonyo nan masih babasis BIFF nan tradisional. Salain itu, kabanyakan versi Microsoft Excel juo mandukuang format *Comma Separated Values* (CSV), DBase file (DBF), SYmbolic LinK (SYLK), *Data Interchange Format* (DIF)) dan banyak format lainnyo, tamasuak di antaronyo format *worksheet* milik Lotus 1-2-3 (WKS, WK1, WK2, dan lain-lain) sarato Quattro Pro.

## Rujuakan